

 Gradsko vijeće

# KLASA:021-05/19-01/05

# URBROJ:2186/18-02/1-19-2

Ludbreg, 14. listopada 2019.

**Z A P I S N I K**

**16. sjednice Gradskog vijeća Grada Ludbrega održane 14. Listopada 2019. godine u Centru za kulturu i informiranje „Dragutin Novak“ Ludbreg s početkom u 13,00 sati.**

Predsjednik Gradskog vijeća Grada Ludbrega Antun Šimić obavijestio je tko je pozvan na današnju sjednicu, a tko je obaviješten o održavanju današnje sjednice, pozdravio je sve prisutne, te zamolio da se izvrši prozivka.

**NAZOČNI VIJEĆNICI**: Katarina Zadravec, Ivana Škorjanec, Tomo Filip, Petar Skupnjak, Kristina Mirčetić Petrin, Nino Ivanuša, Antun Šimić, Anica Katana, Anica Happ, Ivan Lončarić i Vera Jadanić.

Za sjednicu su se ispričali vijećnici: Goran Horvat, Mladen Žunko, Zlatko Balaško i Mirjana Novak.

Po izvršenoj prozivci, predsjednik Gradskog vijeća konstatirao je da je na današnjoj sjednici Gradskog vijeća od 16 vijećnika prisutno 10 vijećnika i da se mogu donositi pravovaljane odluke, te je otvorio 16. sjednicu Gradskog vijeća.

 Pored vijećnika, sjednici su nazočni gradonačelnik Grada Ludbrega Dubravko Bilić, zamjenica gradonačelnika Renata Potočnik, pročelnica Upravnog odjela za financije i komunalni sustav Irena Kučina, privremena pročelnica Upravnog odjela za razvojne projekte, društvene djelatnosti i lokalnu samoupravu Erina Stančin, voditeljica Odsjeka za lokalnu samoupravu i opće poslove Mirjana Balažinec te predstavnici javnog priopćavanja.

Predsjednik Gradskog vijeća napomenuo je da prema Poslovniku Gradskog vijeća na početku sjednice – u tijeku «aktualnog sata», a prije prelaska na dnevni red, vijećnici mogu postavljati vijećnička pitanja gradonačelniku, zamjenici gradonačelnika i pročelnici jedinstvenog upravnog odjela, te voditeljima odsjeka u svezi poslova iz njihova djelokruga.

 Isto tako vijećnici mogu postavljati pitanja koja se odnose na rad i djelokrug Gradskog vijeća i njegovih radnih tijela, gradonačelnika i njegovih radnih tijela, mjesnih odbora, upravnih tijela Grada, trgovačkih društava u kojima Grad ima udjele, javnih ustanova kojima je Grad osnivač, pravnih osoba koje se financiraju iz proračuna Grada, te drugih pravnih osoba koje imaju javne ovlasti i obavljaju ih na području Grada Ludbrega.

 Člancima 60. i 61. Poslovnika Gradskog vijeća Grada Ludbrega utvrđen je način postavljanja pitanja i davanja odgovora pa poziva vijećnike i ovlaštenike za davanje odgovora kojima će pitanja biti postavljena, da se istog pridržavaju. Aktualni sat je otvorio u 13:06 minuta.

Prije početka postavljanja pitanja vijećnika, predsjednik Gradskog vijeća pročitao je pismo koje je dobio neposredno prije početka ovog Gradskog vijeća od predsjednika VMO-a Globočec g. Eduarda Horvata, a koji je zamolio da se pročita na aktualnom satu. Predsjednik VMO se zahvalio u ime svih članova mjesnog odbora za sanaciju klizišta i asfaltiranje u Cvjetnoj ulici, a zahvala ide i Gradskom vijeću i vijećniku Tomi Filipu što je to pitanje pokrenuo na jednom aktualnom satu.

 Nakon pročitanog pisma, vijećnička pitanja postavili su vijećnici:

**Katarina Zadravec –** postavila je dva pitanja gradonačelniku. Prvo pitanje je kada će početi radovi na nerazvrstanim cestama u zonama vikend kuća u naselju Vinogradi Ludbreški. Slijedeće pitanje se također odnosi na naselje Vinogradi Ludbreški, a radi se o polupodzemnim spremnicima za otpad. Zanima ju kada će biti stavljeni u funkciju.

**Tomo Filip** –postavio je dva pitanja gradonačelniku, prvo pitanje odnosi se na promet u Vinogradskoj ulici. S obzirom da se našim šoferima jako žuri, to je sad već nesnošljiva brzina, stanovnici se boje da se jednog dana nešto ne desi. Moli gradonačelnika da pokuša naći neko rješenje, možda ležeći policajci ili nešto slično pa da se pokuša naći rješenje iako je to županijska cesta. Drugo pitanje se odnosi na kanalizaciju također u Vinogradskoj ulici. Regulacija Bednje, po našem nestručnom mišljenju nije dobro izvršena i tok rijeke Bednje se približio kanalizacijskim cijevima. Zamolio je gradonačelnika da to pokuša riješiti sa Hrvatskim vodama ili službama koje su za to zadužene.

*Predsjednik Gradskog vijeća g. Šimić je konstatirao da je u 13:15 minuta stigla vijećnica gđa Anica Happ, te da je sad u vijećnici 11 vijećnika.*

**Nino Ivanuša** – ima dva pitanja. Prvo pitanje se odnosi na najmlađe građane. S obzirom da Grad Ludbreg ima status Grada prijatelja djece, zanima ga da li grad može nešto učiniti odnosno što kako bi se poboljšala zdravstvena skrb najmlađih stanovnika, naravno mislim na pedijatrijsku ambulantu s kojom već neko vrijeme ima problema, odnosno od vremena kada je pedijatrica otišla u mirovinu. Znamo da je grad već tu dijelom i pomogao nabavkom prijenosnog uređaja za analizu krvi kako bi se poboljšala usluga, ali zanima ga što je sa liječnicima. Drugo pitanje odnosi se na informacije koje se javljaju u Ludbregu da su postavljene kamene prepreke, odnosno žardinjere na jednom dijelu puta kod Podravine prema reciklažnom dvorištu. Svi znamo da je to dio kojim se koriste i djeca i roditelji kad dolaze na igralište, ali ima i veliki broj djece koja treniraju na prostoru stadiona. Moli pojašnjenje.

**Vera Jadanić** – ima dva pitanja za gradonačelnika. Prvo pitanje odnosi se na Crveni križ. Zna da Crveni križ nije direktni korisnik proračuna, ali ipak dobiva znatna sredstva za svoje poslovanje. Zanima ju na upit građana, ali i osobno da li imamo ravnatelja Crvenog križa ili nemamo te tko vrši kontrolu poslovanja s obzirom da postoje određene indicije da se ta sredstva nisu koristila strogo namjenski nego za neke druge, privatne stvari. Drugo pitanje se odnosi na pomoć mladima. Puna usta su nas mladih, želimo da mladi ostanu u našem gradu. S obzirom da već sad svojim radom mladi pune naš proračun i to znatno,eto primjer sad sam slučajno imala mogućnost sa mladim ljudima koji su visokoobrazovani i rade u četiri smjene, a ta četvrta smjena donosi nama prihod u grad jer se ona plača više. Zanima me da li postoji mogućnost i volja da se ukine komunalni doprinos za mlade koji ostaju i rješavaju si stambeno pitanje u našem gradu.

**Ivan Lončarić** – je postavio dva pitanja za gradonačelnika. Prvo pitanje se odnosi na jednu Odluku koju smo donesli 2010. godine, a u odluci piše da za razvoj kanalizacije i vodovoda po kubnom metru naši građani odvajaju 0,70 lipa. Ta sredstva bila su namijenjena kad smo imali organiziranu našu Odvodnju, da se sredstva kanaliziraju u Lukom, odnosno u Odvodnju. Zanima me kako je sad situacija s tim 0,70kn, treba li poduzeti mjere da se smanji tih 0,70kn za građane ili će i dalje ostati namet koji ostaje. Slijedeće pitanje je status mlina. Mora reći da je umjetnost jednu takvu prirodnu djelatnost uništiti, tim više što su naši seljaci davali žito u silose i mogli smo mijenjati brašno, a sad moramo tražiti u drugim mjestima. Zanima ga kakav je status mlina, a i postoji energetski potencijal jer je tu i kanal rijeke Bednje pa bi se to moglo iskoristiti.

**Petar Skupnjak –** ima jedno pitanje za gradonačelnika. Pošto je 15. kolovoza završio popis za poticaje za svinje, zanima ga kada će početi isplata sredstava.

**Anica Katana** – ima jedno pitanje za gradonačelnika. S obzirom da je na inicijativu, odnosno na poziv građana s ovog „planinskog“ dijela odnosno s područja Vinograda Ludbreških upućen u MO Vinogradi Ludbreški, isti je sazvao sastanak svih šumoposjednika. Bio je veliki odaziv te se nakon toga i osnovala Udruga šumoposjednika sa sjedištem u Vinogradima Ludbreškim. Nakon toga se ništa posebno nije napravilo pa ju interesira s obzirom da idu neki projekti oko šumskih puteva pa ju zanima da li Grad ili službenici mogu pomoći da se ta Udruga pokrene.

Gradonačelnik Dubravko Bilić dao je odgovore na sva pitanja vijećnika, a vezano uz prvo pitanje V. Jadanić zatražiti će se od Gradskog društva Crvenog križa pismeno izvješće o načinu imenovanja ravnatelja i utrošku sredstava.

 Nakon što su vijećnici iscrpili pitanja, predsjednik Gradskog vijeća g. Antun Šimić je zaključio aktualni sat u 13:40h.

Potom se prešlo na utvrđivanje dnevnog reda te je predsjednik pitao ima li kakvih dopuna ili izmjena dnevnog reda u odnosu na prvobitno predloženi dnevni red koji su vijećnici dobili u materijalima za ovu sjednicu.

Vijećnica Vera Jadanić sukladno odredbama članka 71. Poslovnika Gradskog vijeća Grada Ludbrega kao ovlašteni predlagatelj se javila za izmjenu dnevnog reda te je predložila da točka 20. Prijedlog polugodišnjeg izvještaja o izvršenju Proračuna Grada Ludbrega za 2019. godinu bude 1. točka dnevnog reda. Uz to je pitala predsjednika vijeća g. Antuna Šimića čime se rukovodi kad prema čl 68. Poslovnika saziva sjednicu Gradskog vijeća i prema članku 70. Poslovnika ovog Gradskog vijeća predlaže dnevni red sjednice. Obzirom da ima jako puno pozitivnih priča iz Grada Ludbrega, nije joj jasno zašto se ne bi Izvješće o radu gradonačelnika kao i Polugodišnji izvještaj o izvršenju Proračuna svrstalo među prve točke, a ne pri kraju dnevnog reda kad svima, i vijećnicima i slušateljima Radio Ludbrega padne koncentracija s obzirom na opširan dnevni red.

Predsjednik Gradskog vijeća Antun Šimić je dao odgovor.

Vijećnik Ivan Lončarić sukladno odredbama članka 71. Poslovnika Gradskog vijeća Grada Ludbrega kao ovlašteni predlagatelj se javio za izmjenu dnevnog reda te je predložila da točka 20. Prijedlog polugodišnjeg izvještaja o izvršenju Proračuna Grada Ludbrega za 2019. godinu bude na početku dnevnog reda, a da točka 21. Izvješće o radu gradonačelnika za razdoblje siječanj – lipanj 2019. godine bude točka 1. ove 16. sjednice Gradskog vijeća.

**S obzirom da su vijećnica Vera Jadanić i vijećnik Ivan Lončarić imali isti prijedlog izmijene dnevnog reda, a to je da točka 20.** **Prijedlog polugodišnjeg izvještaja o izvršenju Proračuna Grada Ludbrega za 2019. godinu ovog dnevnog reda postane 1. točka dnevnog reda, Predsjednik Gradskog vijeća Grada Ludbrega Antun Šimić stavio je na glasovanje prvi prijedlog izmjene dnevnog reda objedinjeno te je konstatirao da predložena izmjena dnevnog reda većinom glasova s 9 glasova „PROTIV“ i 2 glasa „ZA“ nije prihvaćena.**

**Nakon glasanja za prijedlog izmjenu dnevnog reda, Predsjednik Gradskog vijeća Grada Ludbrega Antun Šimić stavio je na glasovanje prijedlog izmjene dnevnog reda vijećnika Ivana Lončarića, a to je da točka 21. postane 1. točka dnevnog reda 16. sjednice Gradskog vijeća te je konstatirao da predložena izmjena dnevnog reda većinom glasova s 9 glasova „PROTIV“ i 2 glasa „ZA“ nije prihvaćena.**

**Potom je predsjednik Gradskog vijeća Grada Ludbrega Antun Šimić stavio na glasovanje prijedlog dnevnog reda te je konstatirao da je predloženi dnevni red 16. sjednice Gradskog vijeća većinom glasova i to s 9 glasova „ZA“ i 2 glasa „PROTIV“ prihvaćen.**

**D N E V N I R E D**

1. a) Verifikacija zapisnika 15. sjednice Gradskog vijeća Grada Ludbrega

b) Verifikacija zapisnika nastavka 15. sjednice Gradskog vijeća Grada Ludbrega

1. Prijedlog I. izmjena i dopuna Programa javnih potreba u društvenim djelatnostima Grada Ludbrega za 2019. godinu
2. Prijedlog I. izmjena i dopuna Programa građenja komunalne infrastrukture u Gradu Ludbregu za 2019. godinu
3. Prijedlog Rješenja o prihvaćanju ponude za kupnju zemljišta u Gospodarskoj zoni sjever u Ludbregu
4. Prijedlog Rješenja o prihvaćanju ponude za kupnju zemljišta u Gospodarskoj zoni istok u Ludbregu
5. Prijedlog II. izmjena i dopuna Proračuna Grada Ludbrega za 2019. godinu
6. Prijedlog Odluke o potpisivanju Sporazuma o sufinanciranju projekta Sustava odvodnje i pročišćavanja otpadnih voda aglomeracije Ludbreg
7. Prijedlog Odluke o izmjenama i dopunama Odluke o komunalnoj naknadi
8. Prijedlog Odluke o izmjenama i dopunama Odluke o komunalnom doprinosu
9. Prijedlog Odluke o uključivanju Grada Ludbrega u program izgradnje stanova po Programu društveno poticane stanogradnje
10. Prijedlog Odluke o izradi III. izmjena i dopuna Prostornog plana uređenja Grada Ludbrega
11. Prijedlog Odluke o izradi IV. izmjena i dopuna Urbanističkog plana uređenja Ludbreg
12. Prijedlog Odluke o izradi II. izmjena i dopuna Urbanističkog plana uređenja „Gospodarske zone sjever“ u Ludbregu
13. Prijedlog Odluke o prihvaćanju zahtjeva t.d. „INOXMONT-VS“ d.o.o. za produljenje roka obveze ishođenja izvršnog akta o građenju stambenog ili stambeno-poslovnog objekta
14. Prijedlog Odluke o određivanju imena i protezanju ulica u naselju Ludbreg
15. a) Prijedlog Zaključka o raspisivanju javnog natječaja za imenovanje

 ravnatelja Gradske knjižnice i čitaonice Mladen Kerstner Ludbreg

 b) Javni natječaj za imenovanje ravnatelja Gradske knjižnice i čitaonice

 Mladen Kerstner Ludbreg

1. Izvješće o provedbi Plana upravljanja imovinom Grada Ludbrega za 2018. godinu
2. Prijedlog Odluke o donošenju Plana upravljanja imovinom u vlasništvu Grada Ludbrega za 2020. godinu
3. Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije
4. Prijedlog Polugodišnjeg izvještaja o izvršenju Proračuna Grada Ludbrega za 2019. godinu
5. Izvješće o radu gradonačelnika za razdoblje siječanj-lipanj 2019. godine

Prelazi se na rješavanje po pojedinim točkama dnevnog reda.

……………………….

**Točka 1.**

1. **Verifikacija zapisnika sa 15. sjednice Gradskog vijeća Grada Ludbrega**

U raspravi su sudjelovali vijećnik Ivan Lončarić te Predsjednik Gradskog vijeća koji je rekao da primjedba nema veze sa sadržajem zapisnika.

**Obzirom da konkretnih primjedbi na Zapisnik nije bilo predsjednik Gradskoga vijeća je isti stavio na glasovanje te je konstatirao da je Zapisnik 15. sjednice Gradskoga vijeća Grada Ludbrega većinom glasova s 10 glasova „ZA“ i 1 glas „PROTIV“ verificirani.**

1. **Verifikacija zapisnika sa nastavka 15. sjednice Gradskog vijeća Grada Ludbreg**

**Obzirom da konkretnih primjedbi na Zapisnik nije bilo predsjednik Gradskoga vijeća je isti stavio na glasovanje te je konstatirao da je Zapisnik nastavka 15. sjednice Gradskoga vijeća Grada Ludbrega većinom glasova s 10 glasova „ZA“ i 1 glas „PROTIV“ verificirani.**

……………………….

 **Točka 2.**

**Prijedlog I. izmjena i dopuna Programa javnih potreba u društvenim djelatnostima Grada Ludbrega za 2019. godinu**

 Prijedlog I. izmjena i dopuna Programa javnih potreba u društvenim djelatnostima Grada Ludbrega za 2019. godine obrazložila je privremena pročelnica Upravnog odjela za razvojne projekte, društvene djelatnosti i lokalnu samoupravu Grada Ludbrega Erina Stančin prema pisanim materijalima.

 U raspravi su sudjelovali vijećnici Ivan Lončarić, Katarina Zadravec i gradonačelnik Dubravko Bilić.

 *Predsjednik Gradskog vijeća g. Antun Šimić je konstatirao da je vijećnica Vera Jadanić napustila sjednicu te da je trenutno u vijećnici 10 vijećnika i da se mogu donositi pravovaljane odluke.*

 **Gradsko vijeće Grada Ludbrega je većinom glasova 9 „ZA“ i 1 „PROTIV “ donijelo I. izmjene i dopune Programa javnih potreba u društvenim djelatnostima Grada Ludbrega za 2019. godinu**

(I. izmjene i dopune Programa javnih potreba u društvenim djelatnostima Grada Ludbrega za 2019. godinu KLASA:402-03/18-01/49, URBROJ:2186/18-02/1-19-31 sastavni su dio ovog Zapisnika).

……………………….

**Točka 3.**

**Prijedlog I. izmjena i dopuna Programa građenja komunalne infrastrukture u Gradu Ludbregu za 2019. godinu**

 Prijedlog I. izmjena i dopuna Programa građenja komunalne infrastrukture u Gradu Ludbregu za 2019. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 U pojedinačnoj raspravi su sudjelovali vijećnici Ivan Lončarić i pročelnica Upravnog odjela za financije i komunalni sustav Grada Ludbrega Irena Kučina. U replici je sudjelovao vijećnik Ivan Lončarić.

 **Gradsko vijeće Grada Ludbrega je većinom glasova 9 „ZA“ i 1 „PROTIV“ donijelo I. izmjene i dopune Programa građenja komunalne infrastrukture u Gradu Ludbregu za 2019. godinu.**

 (I. izmjene i dopune Programa građenja komunalne infrastrukture u Gradu Ludbregu za 2019. godinu, KLASA:363-02/18-01/06, URBROJ:2186/18-02/1-19-2 sastavni su dio ovog Zapisnika).

………………………

**Točka 4.**

**Prijedlog Rješenja o prihvaćanju ponude za kupnju zemljišta u Gospodarskoj zoni sjever u Ludbregu**

 Prijedlog Rješenja o prihvaćanju ponude za kupnju zemljišta u Gospodarskoj

# zoni sjever u Ludbregu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

U pojedinačnoj raspravi su sudjelovali vijećnik Ivan Lončarić i gradonačelnik Dubravko Bilić.

#  **Gradsko vijeće Grada Ludbrega je većinom glasova 9 „ZA“ i 1 glas „SUZDRŽAN“ donijelo Rješenje o prihvaćanju ponude za kupnju zemljišta u Gospodarskoj zoni sjever u Ludbregu.**

 (Rješenja o prihvaćanju ponude za kupnju zemljišta u Gospodarskoj zoni sjever u Ludbregu, KLASA:944-01/18-01/08, URBROJ:2186/18-03/1-19-16 sastavni je dio ovog Zapisnika).

……………………..

**Točka 5.**

**Prijedlog Rješenja o prihvaćanju ponude za kupnju zemljišta u Gospodarskoj zoni istok u Ludbregu**

 Prijedlog Rješenja o prihvaćanju ponude za kupnju zemljišta u Gospodarskoj

# zoni istok u Ludbregu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#  **Gradsko vijeće Grada Ludbrega, bez rasprave, je većinom glasova 9 „ZA“ i 1 glas „SUZDRŽAN“ donijelo Rješenje o prihvaćanju ponude za kupnju zemljišta u Gospodarskoj zoni istok u Ludbregu.**

 (Rješenje o prihvaćanju ponude za kupnju zemljišta u Gospodarskoj zoni istok u Ludbregu,KLASA:944-01/18-01/08, URBROJ:2186/18-03/1-19-17 sastavni je dio ovog Zapisnika).

……………………….

**Točka 6.**

**Prijedlog II. izmjena i dopuna Proračuna Grada Ludbrega za 2019. godinu**

Prijedlog II. izmjena i dopuna Proračuna Grada Ludbrega za 2019. godinu

# obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 Stav Kluba vijećnika SDPa, HSSa, HSUa i Hrvatskih laburista iznijela je predsjednica Kluba gđa Kristina Mirčetić Petrin te je napomenula da su članovi Kluba raspravljali o ovoj točci te smatraju da su ove izmjene i dopune napravljene u skladu sa mogućnostima te potrebama u Gradu Ludbregu, da se nastoji svima ugoditi tako da istu podržavaju i prihvaćaju u potpunosti.

U pojedinačnoj raspravi su sudjelovali vijećnici Ivan Lončarić, Ana Katana i gradonačelnik Dubravko Bilić.

#  **Gradsko vijeće Grada Ludbrega je većinom glasova 9 „ZA“ i 1 glas „SUZDRŽAN“ donijelo II. izmjene i dopune Proračuna Grada Ludbrega za 2019. godinu.**

 (II. izmjene i dopune Proračuna Grada Ludbrega za 2019. godinu,KLASA:400-08/19-01/01, URBROJ:2186/18-02/1-19-5 i Izmjene i dopune Plana razvojnih programa za 2019. godinu KLASA:400-08/19-01/01, URBROJ:2186/18-02/1-19-6 sastavni su dijelovi dio ovog Zapisnika).

…………………………

**Točka 7.**

**Prijedlog Odluke o potpisivanju Sporazuma o sufinanciranju projekta Sustava odvodnje i pročišćavanja otpadnih voda aglomeracije Ludbreg**

#  Prijedlog Odluke o potpisivanju Sporazuma o sufinanciranju projekta Sustava odvodnje i pročišćavanja otpadnih voda aglomeracije Ludbreg obrazložio je gradonačelnik Dubravko Bilić prema pisanim materijalima.

U pojedinačnoj raspravi su sudjelovali vijećnik Ivan Lončarić i gradonačelnik Dubravko Bilić.

#  **Gradsko vijeće Grada Ludbrega je jednoglasno s 10 glasova „ZA donijelo Odluku o potpisivanju Sporazuma o sufinanciranju projekta Sustava odvodnje i pročišćavanja otpadnih voda aglomeracije Ludbreg.**

(Odluka o potpisivanju Sporazuma o sufinanciranju projekta Sustava odvodnje i pročišćavanja otpadnih voda aglomeracije Ludbreg,KLASA:325-04/19-01/01, URBROJ:2186/18-02/1-19-3 sastavni je dio ovog Zapisnika).

………….…………..

**Točka 8.**

**Prijedlog Odluke o izmjenama i dopunama Odluke o komunalnoj naknadi**

# Prijedlog Odluke o izmjenama i dopunama Odluke o komunalnoj naknadi obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

**Gradsko vijeće Grada Ludbrega bez rasprave je većinom glasova s 9 glasova “ZA” i 1 glasom “SUZDRŽAN” donijelo Odluku o izmjenama i dopunama Odluke o komunalnoj naknadi.**

# (Odluka o izmjenama i dopunama Odluke o komunalnoj naknadi KLASA:363-03/19-01/04, URBROJ:2186/18-02/1-19-3 sastavni je dio ovog Zapisnika).

………….…………..

**Točka 9.**

**Prijedlog Odluke o izmjenama i dopunama Odluke o komunalnom doprinosu**

# Prijedlog Odluke o izmjenama i dopunama Odluke o komunalnom doprinosi obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 U pojedinačnoj raspravi je sudjelovao vijećnik Ivan Lončarić

**Gradsko vijeće Grada Ludbrega jednoglasno je s 10 glasova “ZA” donijelo Odluku o izmjenama i dopunama Odluke o komunalnom doprinosu.** (Odluka o izmjenama i dopunama Odluke o komunalnom doprinosu

# KLASA:363-05/19-01/01, URBROJ:2186/18-02/1-19-3 sastavni je dio ovog Zapisnika).

 ………….…………..

**Točka 10.**

**Prijedlog Odluke o uključivanju Grada Ludbrega u program izgradnje stanova po Programu društveno poticane stanogradnje**

#  Prijedlog Odluke o uključivanju Grada Ludbrega u program izgradnje stanova po Programu društveno poticane stanogradnje obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#

U pojedinačnoj raspravi su sudjelovali vijećnik Ivan Lončarić i gradonačelnik Dubravko Bilić.

#  **Gradsko vijeće Grada Ludbrega je većinom glasova 9 „ZA“ i 1 glas „PROTIV“ donijelo Odluku o uključivanju Grada Ludbrega u program izgradnje stanova po Programu društveno poticane stanogradnje.**

(Odluka o uključivanju Grada Ludbrega u program izgradnje stanova po Programu društveno poticane stanogradnje,KLASA:370-03/19-01/01, URBROJ:2186/18-02/1-19-8 sastavni je dio ovog Zapisnika).

………….…………..

**Točka 11.**

**Prijedlog Odluke o izradi III. izmjena i dopuna Prostornog plana uređenja Grada Ludbrega**

#  Prijedlog Odluke o izradi III. izmjena i dopuna Prostornog plana uređenja Grada Ludbrega obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#

U pojedinačnoj raspravi su sudjelovali vijećnici Ivan Lončarić, Nino Ivanuša, Katarina Zadravec i gradonačelnik Dubravko Bilić.

#  **Gradsko vijeće Grada Ludbrega je većinom glasova 9 „ZA“ i 1 glas „PROTIV“ donijelo Odluku o izradi III. izmjena i dopuna Prostornog plana uređenja Grada Ludbrega.**

(Odluka o izradi III. izmjena i dopuna Prostornog plana uređenja Grada Ludbrega,

KLASA:340-01/19-01/04, URBROJ:2186/18-02/1-19-7 sastavni je dio ovog Zapisnika).

………….…………..

**Točka 12.**

**Prijedlog Odluke o izradi IV. izmjena i dopuna Urbanističkog plana uređenja Ludbreg**

#  Prijedlog Odluke o izradi IV. izmjena i dopuna Urbanističkog plana uređenja Ludbreg obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#

#  **Gradsko vijeće Grada Ludbrega bez rasprave je većinom glasova 9 „ZA“ i 1 glas „PROTIV“ donijelo Odluku o izradi IV. izmjena i dopuna Urbanističkog plana uređenja Ludbreg.**

(Odluka o izradi IV. izmjena i dopuna Urbanističkog plana uređenja Ludbreg,

KLASA:340-01/19-01/03, URBROJ:2186/18-02/1-19-4 sastavni je dio ovog Zapisnika).

………….…………..

**Točka 13.**

**Prijedlog Odluke o izradi II. izmjena i dopuna Urbanističkog plana uređenja „Gospodarske zone sjever“ u Ludbregu**

#  Prijedlog Odluke o izradi II. izmjena i dopuna Urbanističkog plana uređenja „Gospodarske zone sjever“ u Ludbregu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#

#  **Gradsko vijeće Grada Ludbrega bez rasprave je većinom glasova 9 „ZA“ i 1 glas „PROTIV“ donijelo Odluku o izradi II. izmjena i dopuna Urbanističkog plana uređenja „Gospodarske zone sjever“ u Ludbregu.**

(Odluka o izradi II. izmjena i dopuna Urbanističkog plana uređenja „Gospodarske zone sjever“ u Ludbregu,KLASA:340-01/19-01/02, URBROJ:2186/18-02/1-19-3 sastavni je dio ovog Zapisnika).

………….…………..

**Točka 14.**

**Prijedlog Odluke o prihvaćanju zahtjeva t.d. „INOXMONT-VS“ d.o.o. za produljenje roka obveze ishođenja izvršnog akta o građenju stambenog ili stambeno-poslovnog objekta**

#  Prijedlog Odluke o prihvaćanju zahtjeva t.d. „INOXMONT-VS“ d.o.o. zaproduljenje roka obveze ishođenja izvršnog akta o građenju stambenog ili stambeno-poslovnog objekta obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#

#  **Gradsko vijeće Grada Ludbrega bez rasprave je jednoglasno s 10 glasova „ZA” donijelo Odluku o prihvaćanju zahtjeva t.d. „INOXMONT-VS“ d.o.o. za produljenje roka obveze ishođenja izvršnog akta o građenju stambenog ili stambeno-poslovnog objekta.**

(Odluka o prihvaćanju zahtjeva t.d. „INOXMONT-VS“ d.o.o. za produljenje roka obveze ishođenja izvršnog akta o građenju stambenog ili stambeno-poslovnog objekta KLASA:944-01/17-01/03, URBROJ:2186/18-02/1-19-15 sastavni je dio ovog Zapisnika).

………….…………..

**Točka 15.**

**Prijedlog Odluke o određivanju imena i protezanju ulica u naselju Ludbreg**

#  Prijedlog Odluke o određivanju imena i protezanju ulica u naselju Ludbreg obrazložio je gradonačelnik Grada Ludbrega Dubravko Bilić.

#

 Stav Kluba vijećnika SDPa, HSSa, HSUa i Hrvatskih laburista iznijela je predsjednica Kluba gđa Kristina Mirčetić Petrin te je spomenula da se Klub slaže s prijedlogom Odluke te da istu prihvaća i podržava.

#  **Gradsko vijeće Grada Ludbrega jednoglasno je s 10 glasova „ZA” donijelo Odluku o određivanju imena i protezanju ulica u naselju Ludbreg.**

(Odluka o određivanju imena i protezanju ulica u naselju Ludbreg

KLASA:015-08/19-01/01, URBROJ:2186/18-02/1-19-2 sastavni je dio ovog Zapisnika).

………….…………..

**Točka 16.**

# **a) Prijedlog Zaključka o raspisivanju javnog natječaja za imenovanje**

# **ravnatelja Gradske knjižnice i čitaonice Mladen Kerstner Ludbreg**

# **b) Javni natječaj za imenovanje ravnatelja Gradske knjižnice i čitaonice Mladen Kerstner Ludbreg**

#  Prijedlog Zaključka o raspisivanju javnog natječaja za imenovanje ravnatelja Gradske knjižnice i čitaonice Mladen Kerstner Ludbreg te Javni natječaj za imenovanje ravnatelja Gradske knjižnice i čitaonice Mladen Kerstner Ludbreg obrazložila je privremena pročelnica Upravnog odjela za razvojne projekte, društvene djelatnosti i lokalnu samoupravu Grada Ludbrega Erina Stančin prema pisanim materijalima.

#  **Gradsko vijeće Grada Ludbrega jednoglasno je s 10 glasova „ZA” donijelo Zaključak o raspisivanju javnog natječaja za imenovanje ravnatelja Gradske knjižnice i čitaonice Mladen Kerstner Ludbreg te Javni natječaj za imenovanje ravnatelja Gradske knjižnice i čitaonice Mladen Kerstner Ludbreg.**

(Zaključak o raspisivanju javnog natječaja za imenovanje ravnatelja Gradske knjižnice i čitaonice Mladen Kerstner Ludbreg KLASA:612-04/19-01/03, URBROJ:2186/18-02/1-19-1; Javni natječaj za imenovanje ravnatelja Gradske knjižnice i čitaonice Mladen Kerstner Ludbreg KLASA:612-04/19-01/03, URBROJ:2186/18-02/1-19-2 sastavni su dijelovi ovog Zapisnika).

………….…………..

**Točka 17.**

**Izvješće o provedbi Plana upravljanja imovinom Grada Ludbrega za 2018. godinu**

#  Izvješće o provedbi Plana upravljanja imovinom Grada Ludbrega za 2018. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#  U pojedinačnoj raspravi je sudjelovala vijećnica Katarina Zadravec.

#  **Gradsko vijeće Grada Ludbrega većinom glasova je s 9 glasova „ZA” i 1 glas “SUZDRŽAN” donijelo Zaključak o usvajanju Izvješća o provedbi Plana upravljanja imovinom Grada Ludbrega za 2018. godinu.**

(Zaključak o usvajanju Izvješća o provedbi Plana upravljanja imovinom Grada Ludbrega za 2018. Godinu KLASA:406-01/19-01/03, URBROJ:2186/18-02/1-19-3

te Izvješće o provedbi Plana upravljanja imovinom Grada Ludbrega za 2018. godinu sastavni su dio ovog Zapisnika).

………….…………..

**Točka 18.**

**Prijedlog Odluke o donošenju Plana upravljanja imovinom u vlasništvu Grada Ludbrega za 2020. godinu**

#  Prijedlog Odluke o donošenju Plana upravljanja imovinom u vlasništvu Grada Ludbrega za 2020. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#  U pojedinačnoj raspravi je sudjelovao vijećnik Ivan Lončarić.

#  **Gradsko vijeće Grada Ludbrega većinom glasova je s 9 glasova „ZA” i 1 glas “SUZDRŽAN” donijelo Odluku o donošenju Plana upravljanja imovinom u vlasništvu Grada Ludbrega za 2020. godinu.**

(Odluka o donošenju Plana upravljanja imovinom u vlasništvu Grada Ludbrega za 2020. Godinu KLASA:406-01/19-01/03, URBROJ:2186/18-02/1-19-4 te Godišnji Plan upravljanja imovinom u vlasništvu Grada Ludbrega za 2020. godinu sastavni su dijelovi ovog Zapisnika).

………….…………..

**Točka 19.**

**Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije**

#  Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

#  **Gradsko vijeće Grada Ludbrega bez rasprave je jednoglasno s 10 glasova „ZA” donijelo Zaključak o usvajanju Izvješća o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije.**

# (Zaključak o usvajanju Izvješća o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije KLASA:041-01/18-01/04, URBROJ:2186/18-02/1-19-6 te Izvješće o obavljenoj reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Varaždinske županije sastavni su dijelovi ovog Zapisnika).

………….…………..

**Točka 20.**

**Prijedlog Polugodišnjeg izvještaja o izvršenju Proračuna Grada Ludbrega za 2019. Godinu**

#  Prijedlog Polugodišnjeg izvještaja o izvršenju Proračuna Grada Ludbrega za 2019. godinu obrazložila je pročelnica Upravnog odjela za financije i komunalni sustav Grada Ludbrega Irena Kučina prema pisanim materijalima.

 Stav Kluba vijećnika SDPa, HSSa, HSUa i Hrvatskih laburista iznijela je predsjednica Kluba gđa Kristina Mirčetić Petrin te je spomenula da se Klub slaže s prijedlogom Polugodišnjeg izvještaja o izvršenju Proračuna Grada Ludbrega za 2019. godinu te da isti prihvaća i podržava.

 U raspravi su sudjelovali vijećnik Ivan Lončarić i gradonačelnik Dubravko Bilić.

#  **Gradsko vijeće Grada Ludbrega većinom glasova je s 9 glasova „ZA” i 1 glasom “PROTIV” donijelo Zaključak o prihvaćanju izvještaja o polugodišnjem izvršenju Proračuna Grada Ludbrega za 2019. godinu.**

# (Izvještaj o polugodišnjem izvršenju Proračuna Grada Ludbrega za 2019. godinu KLASA:400-04/19-01/01, URBROJ:2186/18-01/1-19-3, Zaključak o prihvaćanju izvještaja o polugodišnjem izvršenju Proračuna Grada Ludbrega za 2019. godinu KLASA:400-04/19-01/01, URBROJ:2186/18-02/1-19-8; Polugodišnji izvještaj o izvršenju Proračuna Grada Ludbrega za 2019. godinu KLASA:400-04/19-01/01, URBROJ:2186/18-02/1-19-6 te Izvještaj o provedbi Plana razvojnih programa Grada Ludbrega za siječanj-lipanj 2019. godine KLASA:400-04/19-01/01, URBROJ:2186/18-02/1-19-7 sastavni su dijelovi ovog Zapisnika)

………….…………..

**Točka 21.**

**Izvješće o radu gradonačelnika za razdoblje siječanj-lipanj 2019. godine**

 Izvješće o radu gradonačelnika za razdoblje siječanj-lipanj 2019. godine

# obrazložio je gradonačelnik Grada Ludbrega Dubravko Bilić prema pisanim materijalima.

 Stav Kluba vijećnika SDPa, HSSa, HSUa i Hrvatskih laburista iznijela je predsjednica Kluba gđa Kristina Mirčetić Petrin te je spomenula da se Klub slaže s prijedlogom Izvješća o radu gradonačelnika za razdoblje siječanj-lipanj 2019. godine te da isti prihvaća i podržava.

 U pojedinačnoj raspravi su sudjelovali vijećnici Ivan Lončarić, Nino Ivanuša i gradonačelnik Dubravko Bilić. U replici su sudjelovali vijećnici Katarina Zadravec i Ivan Lončarić.

#  **Gradsko vijeće Grada Ludbrega većinom glasova je s 9 glasova „ZA” i 1 glasom “PROTIV” prihvatilo Izvješće o radu gradonačelnika za razdoblje siječanj-lipanj 2019. godine.**

# (Izvješće o radu gradonačelnika za razdoblje siječanj-lipanj 2019. godine

KLASA:021-01/19-01/05, URBROJ:2186/18-01/1-19-1 te Zaključak o prihvaćanju Izvješća KLASA:021-01/19-01/05, URBROJ:2186/18-02/1-19-2 sastavni su dijelovi ovog Zapisnika).

………….…………..

 Budući da je dnevni red 16. sjednice Gradskog vijeća Grada Ludbrega iscrpljen, predsjednik Gradskog vijeća Grada Ludbrega Antun Šimić zahvalio se i zaključio je sjednicu u 16:46 sati.

 D o v r š e n o !

ZAPISNIČAR: PREDSJEDNIK

 GRADSKOG VIJEĆA:

Tina Novak Antun Šimić